C 323/92
DA
Den Europæiske Unions Tidende
26.8.2022
4.5.
Narkohandlere er ekstremt innovative og bliver således ved med at opfinde nye stoffer.
Identifikation, opsporing, beskrivelse og forebyggelse af fremkomsten, udbredelsen og brugen af disse stoffer er et andet element i EUDA's mandat.
Blandingsmisbrug er nu også udbredt i EU og har en skadelig indvirkning på folkesundheden.
Det nye EUDA bør beskæftige sig med afhængighed af alle øvrige stoffer, når disse tages sammen med ulovlige stoffer.
4.6.
Brug af narkotika og ulovlige stoffer påvirker alle, fordi det indebærer en risiko for afhængighed, som ikke blot kan ødelægge en persons helbred, men også ødelægge personens liv ved at fange den pågældende i en ond cirkel centreret omkring stoffer, som ikke giver plads til et socialt liv, familie, uddannelse, arbejde eller noget som helst andet.
Risikoen for afhængighed er større, jo yngre og mindre erfaren og uddannet en person er, og den er desuden større for ikkeerhvervsaktive og arbejdsløse.
4.7.
For at forhindre at stofmisbrugere lærer sig symptomerne på mentale sygdomme for at få adgang til behandling med lægemidler (narkotika), bør internettet overvåges nøjere.
Det er på nuværende tidspunkt muligt at få en recept på lægemidler, der anvendes til behandling af visse lidelser, såsom ADHD og depression, ved at søge oplysninger på internettet.
Patienten får retmæssigt udskrevet lægemidlet efter samtale og psykologisk vurdering, som enhver nemt kan forberede sig på ved hjælp af offentligt tilgængelige oplysninger.
4.8.
Da flere og flere personer bruger lægemidler med afhængighedsskabende stoffer, bør EUDA's kompetencer inddrages i en bredere række aktiviteter knyttet til offentlig finansiering af denne type lægemiddel.
Offentlig finansiering af lægemidler, der er klassificeret som narkotika, vil føre til misbrug af tilskudsberettigede lægemidler (narkotika), da det er billigere end at købe dem af en narkohandler, fordi alle nu kan søge oplysninger på sociale medier om, hvordan en psykologisk vurdering foregår, med henblik på at få udskrevet denne type lægemiddel uden yderligere kontrolforan­ staltninger.
5.
Særlige bemærkninger 5.1.
EØSU er enig i den konklusion (11), som er blevet bekræftet gennem en løbende dialog med EMCDDA og dets interessenter, at der er en stigende uoverensstemmelse mellem narkotikaproblemets kompleksitet og EMCDDA's nuværende mandat.
Forordningen om oprettelse af Det Europæiske Narkotikaagentur afspejler ikke narkotikaproblemets nuværende omfang, og den er ude af trit med de opgaver, der kræves af agenturet for at tackle udfordringerne med narkotikaproblemet og imødekomme efterspørgslen fra de vigtigste interessenter.
5.2.
Revision af EUDA's mandat 5.2.1.
I tråd med sin tidligere udtalelse støtter EØSU indsatsen for at bekæmpe ulovlig udbredelse og brug af ulovlige stoffer og er klar til at støtte enhver forebyggelseskampagne og ethvert tiltag, der fremmer dette formål.
EØSU beklager, at udvalgets tidligere anbefalinger om i vid udstrækning at inddrage relevante civilsamfundsorganisationer i EUDA's arbejde ikke er med i forslaget.
5.2.2.
EØSU fremhæver behovet for at udvide EUDA's mandat, så det kan anvende mere moderne, fremadrettede tilgange og redskaber, og støtter alle syv nye kompetenceområder.
EØSU beklager, at formidlingen af information, oplysningskampagnerne, tiltagene til at løse misbrugsproblemerne og de forebyggende foranstaltninger ikke er formuleret mere tydeligt, og at inddragelsen af civilsamfundsorganisationer med deres merværdi og synergieffekter ikke er omfattet af forslaget.
5.2.3.
EUDA deler en række beføjelser med EMA vedrørende ordinering af lægemidler, og disse beføjelser bør også udvides for så vidt angår udformningen af uddannelsen af læger, der ordinerer en kategori af lægemidler, der er klassificeret som ulovlige stoffer i henhold til EU-retten.
5.2.4.
(11)
EØSU foreslår at tilføje følgende elementer til hver af de syv specifikke mål:
Kommissionens 2018/19-evaluering i overensstemmelse med konsekvensanalysen fra Kommissionens tjenestegrene (SWD).